gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl de en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Galega racha marcas
Luns, segunda feira, 26 de setembro de 2022
A canle pública converteuse na televisión autonómica de máis audiencia do Estado e estreou o seu segundo programa. G2.
Tags: audiencia G2 marca TDT TVG
A Televisión de Galicia continúa coa súa transformación. A inexorábel chegada do apagamento analóxico serviu para que a televisión pública comezase a potenciar o novo sistema televisivo co lanzamento de G2, a súa segunda canle. Ademais, por primeira vez na historia, a TVG converteuse na canle autonómica máis vista do Estado Español. No mes de xaneiro acadou unha cota de pantalla media do 16,1%, co que se sitúa só por detrás da 1 de TVE.
Nun contexto en que a meirande parte das canles de televisión perden audiencia, debido á fragmentación do mercado e a suba constante das emisoras temáticas, que están incluídas na oferta da TDT, a Galega conseguiu subir unha décima, co que supera as televisións privadas españolas Telecinco (15,9%) e Antena 3 (15,1%).
Ademais, este luns comezou a emitir oficialmente, despois de múltiples atrasos, a segunda canle da Galega, G2, que emite exclusivamente pola TDT. A súa programación segue sen estar completa e depende na meirande parte dos horarios das emisións de Galicia TV América. A inauguración produciuse, casualmente ou non, a un mes das eleccións e ofrece dúas faixas de emisión infantil de luns a venres, que se suman á oferta de deportes 24 horas da fin de semana que xa se viña ofertando.
A inauguración de G2 viu acompañada, ademais, da estrea da súa identidade gráfica e do anuncio de que irá incorporando novos contidos na primavera, como documentais, series ou cinema. Tamén resulta novidosa a súa vocación interactiva, con promocións en que se anima a audiencia a enviar achegas e peticións por correo electrónico, como vídeos musicais ou os mellores momentos do Xabarín Club.
G2 nace cunha audiencia minoritaria e unha programación complementaria á da TVG. En calquera caso, a TDT acadou en Galiza o 19,6% da cota de pantalla, que irá aumentando progresivamente até o apagamento analóxico de abril de 2010. A primeira proba será a finais de xuño, nas demarcacións de Santiago de Compostela e Ourense Leste.
Benigno Sánchez recoñece que a segunda canle da TVG está "sen rematar"
A segunda canle da Galega nacerá o Día da Patria
A segunda canle da TVG, para os máis miúdos, por que non?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto